નોંધનીય છે કે કોર્ટે આ વર્ષે એપ્રિલ મહિનામાં કોડનાનીને એક અરજી દાખલ કરવા માટે અનુમતિ આપી હતી. જેમાં તેના બચાવ માટે તેણે અમિત શાહ સમેત અન્ય કેટલાક લોકોને સાક્ષી તરીકે રજૂ કરવાની માંગણી કરી હતી. આ કેસ મુજબ કોડનાનીનું કહેવું છે કે તે રાજ્ય વિધાનસભામાં ભાગ લીધા પછી સોલા સિવિલ હોસ્પિટલ ગઇ હતી. કોડનાનીનું કહેવું છે કે તે સમયે અમિત શાહ પણ વિધાયક હતા. અને સોલા સિવિલ હોસ્પિટલમાં હાજર હતા. જ્યાં સાબરમતી ટ્રેનમાં લાગેલી આગ પછી કારસેવકોના મૃતદેહને લાવવામાં આવ્યા હતા. કોડનાનીએ કહ્યું કે શાહની સાક્ષી તેમને નિર્દોષ સાબિત કરવામાં મદદરૂપ થઇ શકે છે. નોંધનીય છે કે બે અઠવાડિયા પહેલા જ સુપ્રીમ કોર્ટે એસઆઇટી અદાલતને આ કેસનું ટ્રાયલ ચાર મહિનાની અંદર પૂર્ણ કરવાનું કહ્યું છે.